ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ЗАШТИТИ СТАНОВНИШТВА ОД ЗАРАЗНИХ БОЛЕСТИ

Члан 1.

У Закону о заштити становништва од заразних болести („Службени гласник РС”, број 15/16), у члану 81. став 1, у тачки 8) на крају текста тачка се замењује тачком и запетом и додаје се тачка 9) која гласи:

„9) не поступа по прописима, одлукама или наредбама које доносе надлежни органи у складу са овим законом, а којима се одређују мере за заштиту становништва од заразних болести.”.

У ст. 2-4. број: „30.000” замењује се бројем: „50.000”.

Члан 2.

У члану 85. став 1, у уводној реченици, број: „30.000” замењује се бројем: „50.000”.

У тачки 9) на крају текста тачка се замењује тачком и запетом и додаје се тачка 10) која гласи:

„10) не поступа по прописима, одлукама или наредбама које доносе надлежни органи у складу са овим законом, а којима се одређују мере за заштиту становништва од заразних болести. ”.

Члан 3.

Овај закон ступа на снагу даном објављивања у „Службеном гласнику Републике Србије”.